  Анжелика Тихонова корреспондент Якшур-Бӧдья черкогуртын удмурт кырӟанъёс улсын но удмурт тыпыртонэн «Эктон степ» фитнес-тренировкаос ортчытъяло. Со сярысь ивортодэтъя «Удмуртия» агентстволэн корреспондентэзлы «Гармония» фитнес-клублэн кивалтӥсез, фитнес-тренер Лариса Закирова вераз. Солэн кылъёсызъя, удмурт эктон люкетъёсты фитнес-тренировкаосы пыртыны малпанэз кемалась бергаз ини.  Мон малпай, малы удмурт эктонэз фитнесэ уг пырто. Мынам малпанъёсам кемалась удмурт эктонэз фитнесэ пыртэме потэ вал ини. <…> Занятие ортчытон дыре ми удмурт шудонъёс но, конкурсъёс но ортчытыны вуиськом. Чебер керттэм удмурт чулкаос, монистаос дӥсяськом, киямы но чебересь удмурт керттэтъёс тыриськом Лариса Закирова, фитнес-тренерУдмурт шӧмо занятиос калыклы туж яразы. Кыкетӥ пумиськонэ ик кык поллы тросгес адями люкаськиз. Тазалыксэ кыдатон, ваньмон дырзэ пайдаё ортчытон понна соос борды Вера Исаева но итӥськиз. Нырысь ик туж керпотыса, арлыдоос луозы-а, уз-а шуыса сюлмаськыса мынэм, но кышканэз юнме вылэм.  Туж капчиен ортчиз. Егитъёс но, арлыдоос но одӥг кадесь. Шумпотыса ик эктӥм но, упражнениос но лэсьтӥм. Туж яраз Ларисалэн занятиосыз Вера Исаева, «Эктон степ» фитнес-тренировкаосы пыриськисьТодэ вайытом, кемалась ик ӧвӧл Ижкарын «Арган берган» шулдыръяськон ӝыт   Тегъёс: Мерлык Спорт Лулчеберет Удмуртия Якшур-Бӧдья  